Farmacijos žinios

Farmacijos žinios – žurnalas, leistas 1923–1940 m. Kaune. Skelbėsi esąs laikraštis pavestas farmacijos reikalams.

Istorija 
Leido Lietuvių vaistininkų draugija ir Lietuvos farmaceutų sąjunga. Iš pradžių ėjo kartą per du mėnesius, nuo 1931 m. – kas mėnesį. Spausdino „Dirvos“ spaustuvė Marijampolėje, Š. Neumano spaustuvė bei Varpo spaustuvė Kaune. Leido priedą „Farmacijos manualas“.

Rašė apie vaistininkų ir farmaceutų organizacijų veiklą, informavo apie naujus vaistus, pasakojo apie kitų šalių farmacijos ir vaistininkystės veiklą, spausdino Sveikatos departamento dokumentus, įvairius patarimus, draugijos darbo ataskaitas.

Bendradarbiavo Vladas Bankauskas, Kazimieras Grybauskas, A. Kumštys, P. Mikuličius, Juozas Olekas, Z. Starkus, T. Šaulys ir kt.

1991 m. šis leidinys buvo atkurtas ir pavadintas „Lietuvos farmacijos žinios“.

Redaktoriai 
 Steponas Nasvytis – 1923–1924 m. Nr. 3, 1925–1926 m., 1930–1934 m.
 Zenonas Kuzavas – 1924 m. Nr. 4 – 1925 m. Nr. 3.
 Jonas Makauskis – 1927–1929 m.
 Julius Žemaitis – nuo 1935 m.

Šaltiniai 

Lietuvos farmacininkų spauda
Kauno spauda
Lietuvos farmacijos istorija